Çerkin Bytyçi

**Çerkin Bytyçi** (lindur në 1957) është shkrimtar, gazetar, publicist dhe mbledhës i folklorit shqiptar.

## Biografia 
Çerkin Bytyçi u lind në Hoçë të Qytetit (komuna e Prizrenit), në vitin 1957. Shkollën fillore e kreu në vendlindje, ndërsa të mesmen dhe shkollën e lartë pedagogjike (grupi Gjuhë dhe Letërsi Shqipe) në Prizren.

Me shkrime filloi të merrej që nga bankat e shkollës fillore, kur edhe në shtypin për fëmijë iu botuan punimet e para. Bashkëpunon me të gjitha gazetat e revistat që botohen në gjuhën shqipe. Është anëtar i Lidhjes së Shkrimtarëve të Kosovës, anëtar i Lidhjes Ndërkombëtare të Gazetarëve dhe anëtar i Lidhjes së përkthyesëve në Baden Württemberg të Gjermanisë.

Është prezantuar në Leksikonin “Shkrimtarët shqiptarë për fëmijë (1872-1995)" të përgatitur nga shkrimtari Odhise Grillo, në Leksikonin “Shkrimtarët shqiptarë 1501-2001" të përgatitur nga shkrimtari Hasan Hasani, në librin-album “Portrete shkrimtarësh" (2002) të piktorit Demir Behluli, në “Antologjinë e krijimtarisë bashkëkohore shqipe" (shqip-gjermanisht) të përgatitur nga shkrimtari Ferdinand Laholli(2003), në Antologjinë e botuar në gjuhën gjermane "Albanische Lyrik“ të autorit Driton Gashi (2023) dhe në Antologjinë "Ku frymojnë ëndërrat fëminore“, 58 poetë të letërsisë shqipe për fëmijë e të rinj, të përzgjedhur nga shkrimtari Xhahid Bushati (2025).

Jeton në Gjermani. Një nga temat në krijimtarinë e tij është mërgimi.

## Krijimaria 
Poezitë e tij janë përkthyer në gjuhën gjermane, turke, rumune dhe serbokroate. Deri më tash ka botuar: 
* “Me zemër të mbushur atdhe" (poezi për fëmijë), 
* "Dielli i vendlindjes“ (tregime për fëmijë),  
* “Urti“ (aforizma), 
* "Kori i fëmijëve" (poezi për fëmijë), 
* “Loni i pallatit tim" (poemë për fëmijë), 
* “Në gjah pas drenushës" (tregime për fëmijë), 
* “Klinika e kukullave" (tregime për fëmijë), 
* “Gjuhë e zemrës" (tekst shkollor), 
* “Dritë e diturisë" (Monografi e Shkollës Shqipe në Badenin Jugor të Gjermanisë), 
* “Nga Kosova drejt kampionatit botëror" (kushtuar sportistit Luan.Krasniqi), 
* “Hija e dhembjes" (poezi),  
* “Prim.Dr. Daut Mustafa" (monografi),  
* “Urë Atdheu" (monografi),  
* “Buzëqeshja e Hyjit" (poezi),  
* “Abetare për parashkollorë" (tekst shkollor),  
* “Ansambli etno-kulturor i Hoçës së Qytetit" (monografi),  
* “Arsimi në Vërri të Prizrenit" (monografi),  
* “Vërrini nga lashtësia" (monografi),  
* “Frrok Kristaj, doajen i kulturës shqiptare" (monografi),  
* “Dimensionen der Zeit" (poezi, përkthyer në gjermanisht nga përkthyesi dhe publicisti Driton Gashi),  
* “Macja me celular" (fabula),  
* “Bota e numrave" (poezi),  
* “Një shetitje në Prizren" (Poemë për fëmijë),  
* “Ansamblin artistik "Emin Duraku“ Zhur-Prizren" (monografi, në bashkëautorësi me Hajdar Elezkurtaj),  

:dhe është bashkautor i librave 
* “Shkolla Shqipe në Wupertal", (monografi), 
* “Thesari kulturor i atdheut tim", 
* “Shkolla Shqipe në Tuttlinegn të Gjermanisë", (monografi),  
* “Emra që s`harrohen - arsimtarë në diasporë",  
* “Shkolla shqipe në Viersen (Gjermani" (monografi),  
* “Prof. Dr. Gjergj Minga, skalitës i dijes, humanizmit e atdhedashurisë; Botoi Universiteti i Prishtinës" (monografi),  
* “Marash Gojani veprimtar dhe humanist i diasporës", (monografi),  dhe
* “Prof. dr. Besnik Jucja aset i çmuar i farmaceutikës shqiptare" (monografi), 

## Shih edhe